האנטר שפר

האנטר שפר (באנגלית: Hunter Schafer; נולדה ב-31 בדצמבר 1998) היא דוגמנית, שחקנית ואקטיביסטית זכויות להט"ב אמריקאית.

ביוגרפיה 
שפר נולדה ב-31 בדצמבר 1998 בטרנטון שבמדינת ניו ג'רזי בארצות הברית. אביה הוא כומר פרסביטריאני. משפחתה עברה בין כנסיות וקהילות מניו ג'רזי לאריזונה ובסופו של דבר לעיר ראלי, קרוליינה הצפונית. לה שתי אחיות ואח הצעירים ממנה.

בשנת 2017 סיימה את לימודי התיכון בבית הספר לאמנויות של אוניברסיטת קרוליינה הצפונית במגמת אמנות חזותית.

קריירה 
שפר דיגמנה לחברות אופנה רבות, ביניהן פראדה, כריסטיאן דיור, מיו מיו, קלווין קליין, מייסון מרג'יאלה, טיירי מוגלר, ורסוס ורסצ'ה, טומי הילפיגר, ורה וונג ומארק ג'ייקובס. היא מיוצגת בסוכנות סוכנות הדוגמנות עלית.

בשנת 2017 נבחרה לרשימת "" של מגזין טין ווג וראיינה את הפוליטיקאית האמריקאית הילרי קלינטון.

בשנת 2019 לוהקה שפר לגלם את התפקיד של ג'ולס בסדרת הטלוויזיה "אופוריה" של HBO (המבוססת-חלקית על הסדרה הישראלית "אופוריה"). היא זכתה לשבחים על הופעתה בסדרה, וטקס פרסי אמי ספגו ביקורת על כך שהשמיטה אותה משמות המועמדים יחד עם שחקנים טרנסג'נדרים אחרים. מלבד התפקיד הראשי שלה בסדרה, היא גם כתבה פרק יחד עם יוצר הסדרה סם לוינסון.

ביוני 2020, לכבוד ציון חמישים שנים למצעד הגאווה הראשון, המגזין המקוון Querty כינה אותה בין חמישים הגיבורים "המובילים את האומה לעבר שוויון, קבלה וכבוד לכל האנשים." בשנת 2021, מגזין טיים הכניס אותה לרשימה של "100 מנהיגים שמעצבים את העתיד", עם מחווה שנכתבה על ידי חברתה זנדאיה.

חיים אישיים 
שפר היא אישה טרנסג'נדרית. בריאיון סיפרה כי הגישה לאינטרנט ובפרט יוטיוב ומדיה חברתית עזרה לה להתמודד עם זהותה המגדרית. היא הצהירה

פילמוגרפיה

קולנוע

טלוויזיה

קישורים חיצוניים

הערות שוליים 

ניו ג'רזי: אישים
שחקניות קולנוע וטלוויזיה אמריקאיות
שחקנים להט"בים אמריקאים
דוגמניות אמריקאיות
פעילות למען זכויות להט"ב בארצות הברית
פעילים למען זכויות להט"ב בארצות הברית
טרנסג'נדריות אמריקאיות
טרנסג'נדרים אמריקאים
ביסקסואליות אמריקאיות
אמריקאים שהופיעו ברשימת טיים 100 נקסט
בוגרי בית הספר לאמנויות של אוניברסיטת קרוליינה הצפונית
אמריקאיות שנולדו ב-1998
אמריקאים שנולדו ב-1998